b"\n_START_ARTICLE_\nKansan suojeluyksik\xc3\xb6t\n_START_PARAGRAPH_\nIhmisten suojeluyksik\xc3\xb6t (arab. \xd9\x88\xd8\xad\xd8\xaf\xd8\xa7\xd8\xaa \xd8\xad\xd9\x85\xd8\xa7\xd9\x8a\xd8\xa9 \xd8\xa7\xd9\x84\xd8\xb4\xd8\xb9\xd8\xa8\xe2\x80\x8e; kurdiksi \xdb\x8c\xdb\x95\xda\xa9\xdb\x8c\xd9\x86\xdb\x95\xda\xa9\xd8\xa7\xd9\x86\xdb\x8c \xd9\xbe\xd8\xa7\xd8\xb1\xd8\xa7\xd8\xb3\xd8\xaa\xd9\x86\xdb\x8c \xda\xaf\xdb\x95\xd9\x84; Yek\xc3\xaeney\xc3\xaan Parastina Gel eli YPG; syyr. \xdc\x9a\xdc\x95\xdc\x9d\xcc\x88\xdc\x98\xdc\xac\xdc\x90 \xdc\x95\xdc\xa3\xdc\x98\xdc\xac\xdc\xaa\xdc\x90 \xdc\x95\xdc\xa5\xdc\xa1\xdc\x90 (\xe1\xb8\xa4doywotho d'Sutoro d'Amo)) on Syyriassa toimiva aseistautunut ryhm\xc3\xa4 eli armeija. Se puolustaa Rojavaa eli Pohjois-Syyrian tasavaltaa, joka on Syyriassa sijaitseva itsehallintoalue._NEWLINE_Suojeluyksik\xc3\xb6t on Kansanvaltaisen liittopuolueen (PYD) aseellinen siipi. YPG on liittoutunut Turkissa perustetun Kurdistanin ty\xc3\xb6v\xc3\xa4enpuolueen (PKK) kanssa._NEWLINE_Suojeluyksik\xc3\xb6iden mukaan sill\xc3\xa4 on vuonna 2018 j\xc3\xa4rjest\xc3\xa4ytynytt\xc3\xa4 toimintaa Afrinin, Kobanen ja Ciziren piirikunnissa sek\xc3\xa4 Aleppo\xe2\x80\x99n Sheikh Maqsoudin kaupunginosassa.\n_START_SECTION_\nHistoria\n_START_PARAGRAPH_\nPienemm\xc3\xa4t ryhm\xc3\xa4t perustivat Kansan suojeluyksik\xc3\xb6t j\xc3\xa4rjest\xc3\xb6n\xc3\xa4 vuonna 2004 suojelemaan ihmisi\xc3\xa4 Syyriassa vallassa olleen Baath-puolueen hallinnon tekemilt\xc3\xa4 hy\xc3\xb6kk\xc3\xa4yksilt\xc3\xa4. Suojeluyksik\xc3\xb6t j\xc3\xa4rjest\xc3\xa4ytyiv\xc3\xa4t monissa kaupungeissa ja taistelivat hallintoa vastaan. Virallisesti suojeluyksik\xc3\xb6t perustettiin vuonna 2011._NEWLINE_Suojeluyksik\xc3\xb6t valtasi Kobanen hein\xc3\xa4kuussa 2012. Elokuussa 2014 suojeluyksik\xc3\xb6t liittyi kansainv\xc3\xa4liseen Islamilaista valtiota vastaan hy\xc3\xb6kk\xc3\xa4\xc3\xa4v\xc3\xa4\xc3\xa4n liittoumaan. Lokakuussa 2014 Islamilainen valtio saartoi Kobanea kolmesta suunnasta ja nelj\xc3\xa4s oli Turkin raja. Turkki salli suojeluyksik\xc3\xb6n j\xc3\xa4senten paeta Islamilaista valtiota Turkin puolelle, mutta my\xc3\xb6s esti Turkin ja Syyrian kurdeja osallistumasta v\xc3\xa4kivaltaisuuksiin. Vuonna 2014 noin 65\xc2\xa0% suojeluyksik\xc3\xb6iden j\xc3\xa4senist\xc3\xa4 oli miehi\xc3\xa4 ja noin 35\xc2\xa0% naisia."